Okrem herectva ich spája aj niečo iné, a to predovšetkým veľké priateľstvo a spoločná záľuba v cestovaní. Populárni českí herci, nemenej známi aj u nás na Slovensku, Jan Révai a Pavel Liška už mesiac brázdia na motorkách Strednú Ameriku a svojim fanúšikom radi občas pošlú nejaké to video či foto zo svojich dobrodružných ciest!
O tom, že sú obaja riadni recesisti, svedčí fakt, že pre svojich sledovateľov na sociálnych sieťach sú schopní naozaj všetkého – dokonca sa aj vyzliecť úplne donaha! Tento raz sa však rozhodli ukázať, že chodiť naostro môžu aj muži a nebáli sa pritom stiahnuť nohavice poriadne nízko. Podľa bláznivej fotky, na ktorej sa chlapci očividne odviazali, sa dá usúdiť, že žiletky si do batožiny zrejme nepribalili. Ako však nasvedčuje aj popis k fotografii, táto skutočnosť ich vôbec netrápi: "Je tu naozaj krásna príroda!!! Vandráci majú radi prírodu."
Jan Révai a Pavel Liška na potulkách svetom
Foto: Instagram